Mary Trump

Mary Lea Trump (sündinud 3. mail 1965 New Yorgis)What to Know About Donald Trump's Niece Mary, Who Fought Him in Court & Is Writing a Tell-All. People. 15.06.2020 on Ameerika Ühendriikide psühholoog, ettevõtja ja publitsist. 

Ta on president Donald Trumpi vennatütar. 2020. aasta juulis andis ta välja oma perekonda käsitleva raamatu "Too Much and Never Enough: How My Family Created the World's Most Dangerous Man", mida ilmumise päeval müüdi pea miljon eksemplari.Book by Donald Trump's niece sells nearly 1m copies on its first day. The Guardian. 16.07.2020

Tema ema Linda Lee Clapp töötas stjuardessina ja isa Fred Trump noorem piloodina. Vanemad lahutasid. Alkohoolikust isa suri 1981. aastal, mil Mary Trump oli 16-aastane. 

Kui vanaisa Fred Trump vanem 1999. aastal suri, pärandas ta oma elusolevatele järglastele rohkem vara ja surnud poja lastele vähem. Mary Trump ja ta vend Fred Trump III vaidlustasid testamendi ning kaebasid oma sugulased kohtusse, kuid 2001. aastal saavutatud lahendus ei andnud neile seda osa pärandist, mille nende isa oleks pärinud, kui ta oleks Fred Trump vanema surma ajal elus olnud.Trump’s Niece Presses Case Against Effort to Bar Publication of Her Book. New York Times. 03.07.2020 

Mary Trumpil on magistrikraad inglise kirjanduses (Columbia Ülikool) ja doktorikraad kliinilises psühholoogias (Adelphi Ülikool).The psychologist in the Trump family speaks. CNN. 07.06.2020

Ta on andnud kraadiõppe kursusi arengupsühholoogia, trauma ja psühhopatoloogia teemadel. 

Mary Trump on asutanud nõustamisteenust pakkuva ettevõtte The Trump Coaching Group ja ta on ka ettevõtte juht. 

2016. aasta presidendivalimistel toetas Trump Hillary Clintoni kandidatuuri,Meet Mary Trump, the president's niece who is a life coach, apparent Hillary Clinton fan, and has written a scathing tell-all about her uncle. Business Insider. 04.07.2020 2020. aasta valimistel toetab ta Joe Bidenit.Mary Trump niece says she used to feel compassion for president - but feels that is now 'impossible'. The Independent. 22.07.2020 

2017. aastal lekitas ta New York Timesi ajakirjanikele Donald Trumpi finantstehinguid puudutavaid dokumente. Ajakirjanikud said 2018. aasta oktoobris avaldatud loo eest Pulitzeri preemia.Mary Trump reveals how she became a top source for The New York Times. CNN. 07.07.2020

2020. aasta 15. juulil ütles ta ajakirjanik George Stephanopoulosele antud intervjuus, et president Trump peaks tagasi astuma. Mary Trumpi hinnangul pole president Trump võimeline riiki juhtima ja on ohtlik, et tal seda teha lubatakse.Mary Trump has a message for the president: 'Resign'. NBC. 15.07.2020

Raamatus nimetab ta oma vanaisa Fred Trump seeniori sotsiopaadiks.Donald Trump's behavior was shaped by his 'sociopath' father, niece writes in bombshell book. The Guardian. 07.07.2020

Isiklikku
Mary Trump sai nime oma vanaema Mary Anne MacLeod Trumpi järgi, kes oli emigrant Šotimaalt. 

Trump on lesbi, kuid hoidis oma seksuaalset sättumust suguvõsa homofoobsuse tõttu kaua saladuses.Trump’s gay niece says her family’s homophobia forced her to stay in the closet. Queerty. 17.07.2020

Viited

Kategooria:Ameerika Ühendriikide psühholoogid
Kategooria:Perekond Trump
Kategooria:Columbia ülikooli vilistlased
Kategooria:Sündinud 1965